**Salaspils novada Sociālais dienests,**

 reģ.nr.  90001262884,

izsludina atklātu konkursu uz vakanto amata vietu

**nodarbību vadītājs​**

Amats ir vakants uz NOTEIKTU laiku

**Galvenās prasības pretendentam:**

* vispārējā vidējā izglītība vai profesionālā vidējā izglītība;​
* vismaz viena gada pieredze darbā ar sociālās jomas klientiem;
* pārzināt dokumentu noformēšanas noteikumu prasības (ievērojot konfidencialitātes principus);
* labas prasmes darbā ar datoru un biroja tehniku (spēt pilnvērtīgi izmantot biroja lietojumprogrammas, biroja tehniku un elektroniskos sakaru līdzekļus kvalitatīvai un patstāvīgai pienākumu veikšanai;
* teicamas valsts valodas zināšanas, svešvalodas zināšanas – krievu valoda sarunvalodas līmenī;
* labas saskarsmes prasmes; spēja strādāt patstāvīgi un komandā.

**Galvenie pienākumi:**

* patstāvīgi vai sadarbībā ar citiem iestādes darbiniekiem organizēt audzinoša un izglītojoša rakstura pasākumus dažādām klientu grupām - bērniem, pusaudžiem, pieaugušajiem un senjoriem, t.sk. personām ar īpašām vajadzībām;
* izstrādāt individuālu nodarbību metodiku atbilstoši klientu spējām un veselības stāvoklim;
* plānot, organizēt un realizēt pasākumus un aktivitātes;
* plānot nepieciešamos resursus un materiālus nodarbībām; sagatavot to norakstīšanas dokumentāciju;
* motivēt un iesaistīt klientus nodarbībās; vadīt nodarbības;
* izstrādāt pasākumus pasākumu organizēšanai, atkarībā no klientu vecuma, interesēm un pieejamajiem resursiem.

**Piedāvājam:**

* pilnu darba laiku;
* draudzīgu, saprotošu kolektīvu;
* praktiskā darba apmācības līdz 3 mēnešiem;
* profesionālās pilnveides iespējas;
* stabilu atalgojumu no 910.00 līdz 1000.00 euro mēnesī un sociālās garantijas, t.sk. veselības apdrošināšanu pēc pārbaudes laika, atvaļinājuma pabalstu un papildatvaļinājumu atbilstoši normatīvajos aktos noteiktajam.

**Pretendenta iesniedzamie dokumenti:**

* motivēta pieteikuma vēstule;
* Curriculum Vitae;
* izglītību un citu pretendenta kvalifikāciju apliecinošu dokumentu kopijas;
* dokumenta kopija, kas apliecina valsts valodas prasmi, ja izglītība nav iegūta valsts valodā.

Minētos dokumentus lūdzam **līdz 2024.gada 5. jūlijam** iesniegt klātienē Salaspils novada Sociālajā dienestā, Kalnu ielā 2, Salaspilī, 5.kabinetā, vai pa e-pastu socialais.[dienests@salaspils.lv](https://burvis.nva.gov.lv/dienests%40salaspils.lv), tālrunis 67976815. Dokumentus var nosūtīt pa pastu uz minēto adresi ar norādi – Amata konkursam “Nodarbību vadītājs”.

Sazināsimies ar kandidātiem, kuri būs iekļauti atlases otrajā kārtā. Vakancei atbilstošākie pretendenti tiks uzaicināti uz darba interviju.

Pretendenta personas datu apstrādes pārzinis ir Salaspils novada pašvaldības iestāde “Salaspils novada Sociālais dienests”, reģistrācijas Nr.90001262884, kontaktinformācija: Kalnu iela 2, Salaspils, Salaspils novads, LV-2121. Salaspils novada domes datu aizsardzības speciālista kontaktinformācija: datu.aizsardziba@salaspils.lv. Pretendentu personas datu apstrādes mērķis: nodrošināt vakantā amata pretendentu atlases procesu normatīvajos aktos noteiktajā kārtībā un izvērtēt attiecīgo pretendentu atbilstību amata prasībām.

Pretendentu datu apstrādes tiesiskais pamats: pretendenta informācijas un datu iesniegšana uzskatāma par pretendenta piekrišanas apliecinājumu iesniegto personas datu apstrādei nolūkā, kādā tie tika iesniegti. Pretendents ir atbildīgs par informācijas un personas datu saturu un apjomu, ko viņš norāda un iesniedz atlases procesā. Pretendents ar personas datu apstrādes politiku (Privātuma politika) iepazīties var Salaspils novada pašvaldības interneta vietnē: [https://salaspils.lv/privatums-politika](http://www.salaspils.lv/privatums-politika)